Παναγιώτης Ε. Πετράκης

μικρογραφία

Ο Παναγιώτης Ε. Πετράκης (γεν. 1953 στην Κρήτη) είναι Έλληνας οικονομολόγος, Ομότιμος Καθηγητής του Τμήματος Οικονομικών Επιστημών του Εθνικού και Καποδιστριακού Πανεπιστημίου Αθηνών (ΕΚΠΑ)και Επιστημονικός Υπεύθυνος του Προγράμματος Συμπληρωματικής εξ Αποστάσεως Εκπαίδευσης (E-Learning) ΕΚΠΑ. Έχει διατελέσει Πρόεδρος του Τμήματος Οικονομικών Επιστημών του ΕΚΠΑ κατά τα έτη 2005-2009 και Διευθυντής Τομέα Ιστορίας, Οικονομικής Ανάπτυξης και Διεθνούς Οικονομικής του Τμήματος Οικονομικών Επιστημών του ΕΚΠΑ όπου από το 1998 έως 2020. Παράλληλα, έχει αναλάβει επιτελικούς ρόλους στην ελληνική δημόσια διοίκηση από το 1981 έως σήμερα. Άπό το 2024 είναι πρόεδρος του διοικητικού συμβούλίου και επιστημονικός διευθυντής του Κέντρου Προγγραμματισμού και Οικονομικών Ερευνών.https://www.kepe.gr/kepe/dioikhsh-organismou/

Εκπαίδευση

Αποφοίτησε με άριστα (honors) από το Τμήμα Οικονομικών Επιστημών του ΕΚΠΑ και εκπόνησε τη διδακτορική του διατριβή στην Οικονομική Επιστήμη στο ίδιο ίδρυμα. Το μεταπτυχιακό του δίπλωμα (M.Sc.) στην Οικονομική Ανάλυση το απέκτησε από το University of Stirling με άριστα (honors) και με υποτροφία από την Εθνική Τράπεζα της Ελλάδος.

Ακαδημαϊκή Σταδιοδρομία

Ανήκει στο Διδακτικό και Εκπαιδευτικό Προσωπικό του ΕΚΠΑ από το 1982. Ως Καθηγητής υπηρέτησε από το 2006 έως το 2021 και από το 2021 φέρει τον τίτλο του Ομότιμου Καθηγητή. Εξειδικεύεται σε ζητήματα πολιτικής οικονομίας, συμπεριφορικών οικονομικών, οικονομικής ανάπτυξης και στατηγικής ανάλυσης (foresight). Δίδαξε πλήθος μαθημάτων, όπως «Η Πολιτική Οικονομία της Ανάπτυξης και της Μεγέθυνσης», «Επενδύσεις και Αξιολόγηση Κινδύνου», «Τα Οικονομικά της Μεταρρύθμισης και της Ανάπτυξης», «Τραπεζική Οικονομική».

Διατέλεσε Διευθυντής του Κέντρου Επαγγελματικής Κατάρτισης του ΕΚΠΑ (2002–2017), της Μονάδας Καινοτομίας και Επιχειρηματικότητας (2002–2015) και του Προγράμματος Εκπαιδευτικής Εμπειρίας (1997–2008). Υπήρξε και συνεχίζει να είναι επιστημονικός υπεύθυνος πολυάριθμων ευρωπαϊκών και εθνικών προγραμμάτων εκπαίδευσης και κατάρτισης.

Στο πλαίσιο του E-Learning ΕΚΠΑ έχει συντονίσει και εποπτεύσει τον σχεδιασμό και την ανάπτυξη περισσότερων από 600 προγραμμάτων εξ αποστάσεως εκπαίδευσης, συμβάλλοντας ενεργά στην καινοτομία στη δια βίου μάθηση και την εξωστρέφεια του πανεπιστημίου.

Εκδοτικό και Ερευνητικό Έργο

Έχει συγγράψει ή επιμεληθεί περισσότερα από 30 επιστημονικά βιβλία, στα ελληνικά και τα αγγλικά, σε τομείς όπως η μακροοικονομία, οι θεσμοί, η πολιτική οικονομία και οι μελλοντικές εξελίξεις στην οικονομία και την κοινωνία. Έχουν εκδοθεί κυρίως από τις εκδόσεις Palgrave Macmillan και Παπαζήση. Ενδεικτικά έργα του:

 Theoretical     Approaches to Economic Growth and Development. An Interdisciplinary     Perspective (Palgrave, 2020)
 The     Future of the Greek Economy: Economic Development through 2035     (Palgrave, 2024)
 Greek     Culture after the Financial Crisis: An Economic Analysis (Palgrave,     2021)
 Η Πολιτική Οικονομία της Αξιολόγησης     στην Ελλάδα     (Παπαζήση, 2024)
 Μακροπρόθεσμη Στρατηγική Ανάλυση για την Ελληνική Οικονομία και Κοινωνία ως το 2035 (Παπαζήση, 2023)

Το ερευνητικά του ενδιαφέροντα επικεντρώνεται στους τομείς της μακροοικονομίας, της καινοτομίας, της δημιουργικής οικονομίας, της μελέτης του ανθρώπινου κεφαλαίου, της πολιτικής αξιολόγησης και της στρατηγικής ανάλυσης (foresight). Πολλά άρθρα του έχουν δημοσιευθεί σε αναγνωρισμένα διεθνή επιστημονικά περιοδικά με κριτές, όπως:
Technological Forecasting and Social Change
Journal of Innovation and Knowledge
Journal of Business Research 
Journal of Knowledge Economy, 
Forecasting. 
Oρισμένα έχουν βραβευθεί σε διεθνή συνέδρια για την ποιότητα και τον αντίκτυπό τους.

Συμμετοχή στη Δημόσια Ζωή

Ο Π.Ε. Πετράκης έχει διατελέσει σύμβουλος σε Υπουργεία, την Τράπεζα της Ελλάδος, τον Οργανισμό Πνευματικής Ιδιοκτησίας, την Εθνική Τράπεζα και άλλους δημόσιους και ιδιωτικούς φορείς. Από το 2019 είναι μέλος της Επιτροπής Αξιολόγησης Ποιότητας της Νομοπαρασκευαστικής Διαδικασίας της Βουλής.Επίσης διατελεί αντιπρόεδρος στο Δ.Σ. του Ιδρύματος Κρατικών Υποτροφιών (ΙΚΥ και μέλος του Κέντρου Μελετών Διαχείρισης Κρίσεων (ΚΕΜΕΔΙΚ).

Έχει συντονίσει την επιστημονική εποπτεία πολλών μεγάλων ευρωπαϊκών προγραμμάτων, μεταξύ των οποίων τα DIGITAL-IN και Closing the Digital Skills Gap for Digitally Vulnerable Groups (Erasmus+) κλπ.

Επιμέλεια και Συμμετοχή σε Επιστημονικές Εκδόσεις

Είναι Editor σε σειρές βιβλίων της Palgrave Macmillan, όπως η Palgrave Studies in the Future of European Societies and Economies, ενώ έχει διατελέσει Guest Editor σε επιστημονικά περιοδικά, μεταξύ των οποίων τα Sustainability και Journal of the Knowledge Economy.

Βραβεύσεις – Διακρίσεις

Έχει λάβει διακρίσεις για άρθρα του σε διεθνή συνέδρια, ενώ έργα της ερευνητικής του ομάδας έχουν βραβευθεί για την καινοτομία και την επιστημονική συμβολή τους σε θέματα πολιτικής και οικονομικής στρατηγικής.

Λογοτεχνικό Έργο, Βιβλία Ευρύτερης Ανάγνωσης, Αρθρογραφία

Πέρα από την ακαδημαϊκή του δραστηριότητα, ο Παναγιώτης Πετράκης είναι συγγραφέας δύο λογοτεχνικών βιβλίων: «Να το πεις της Νύχτας σου» και «Ο Ιππότης των Μελισσών» (2022). Επιπροσθέτως έχει συγγράψει βιβλία ευρύτερης ανάγνωσης όπως «Η Σύνοδος των Τριών Κρίσεων: 2014-2022»[26] και είναι τακτικός αρθρογράφος σε πολιτικές και οικονομικές εφημερίδες έντυπες και ηλεκτρονικές.

Προσωπική Ζωή

Ο Π.Ε. Πετράκης είναι παντρεμένος και έχει μια κόρη. Ζει στην Αθήνα.

Παραπομπές